(Návrh)

**VYHLÁŠKA**

**Ministerstva zdravotníctva Slovenskej republiky,**

**ktorou sa dopĺňa vyhláška Ministerstva zdravotníctva Slovenskej republiky č. 143/2023 Z. z. o obsahových náležitostiach vnútorného poriadku v zdravotníckom zariadení ústavnej zdravotnej starostlivosti v odbornom zameraní psychiatria a v odbornom zameraní detská psychiatria**

Ministerstvo zdravotníctva Slovenskej republiky podľa § 11b ods. 9 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 495/2022 Z. z. (ďalej len „zákon“) ustanovuje:

**Čl. I**

Za § 3 sa vkladá § 3a, ktorý znie:

„**§ 3a**

1) Vo vnútornom poriadku zdravotníckeho zariadenia sa podľa § 1 písm. c) uvedú najmä podrobnosti o

a) režime hospitalizácie pacienta s informovaným súhlasom,

b) režime hospitalizácie pacienta bez informovaného súhlasu (nedobrovoľnej hospitalizácie) podľa osobitného predpisu[[1]](#footnote-1)),

c) režime výkonu súdom nariadeného ochranného liečenia podľa osobitného predpisu2), v prípade, ak sa v zdravotníckom zariadení vykonáva

(2) Podrobnosti o režime hospitalizácie pacienta zahŕňajú aj informácie o režime kontaktu pacienta s vonkajším okolím.

(3) V prípade, ak sa v zdravotníckom zariadení vykonáva súdom nariadené ochranné liečenie podľa osobitného predpisu[[2]](#footnote-2)), vo vnútornom poriadku zdravotníckeho zariadenia sa uvedú najmä informácie o

a) výkone jednotlivých druhov ochranných liečení,

b) dĺžke trvania ochranného liečenia,

c) spôsobe výkonu ochranného liečenia,

d) možnostiach prehodnotenia spôsobu výkonu ochranného liečenia,

e) možnostiach a podmienkach udelenia terapeutickej priepustky,

f) postupe pri prepustení z výkonu ochranného liečenia,

g) postupe pri nedodržaní liečebného režimu, marení výkonu ochranného liečenia a ich dôsledkoch.“.

**Čl. II**

Táto vyhláška nadobúda účinnosť 1. januára 2025.

1. ) § 252 až § 271 zákona č. 161/2015 Z. z. Civilný mimosporový poriadok v znení neskorších predpisov. [↑](#footnote-ref-1)
2. ) § 445 ods. 3 zákona č. 301/2005 Z. z. Trestný poriadok v znení neskorších predpisov. [↑](#footnote-ref-2)